Toimielinten välinen sopimus, tehty 13 päivänä lokakuuta 1998, talousarvion toteuttamisesta ja oikeusperusteista



Virallinen lehti nro C 344 , 12/11/1998 s. 0001 - 0004



TOIMIELINTEN VÄLINEN SOPIMUS, tehty 13 päivänä lokakuuta 1998, talousarvion toteuttamisesta ja oikeusperusteista (98/C 344/01) 1. Perustamissopimuksen järjestelmän mukaan talousarvioon otettujen, yhteisön tomintaan osoitettujen määrärahojen käytön edellytyksenä on, että sitä ennen on annettu perussäädös. "Perussäädös" on johdettuun oikeuteen kuuluva säädös, joka muodostaa yhteisön toiminnan ja sitä vastaavan, talousarvioon otetun menon käytön oikeusperustan. Tällaisen säädöksen on oltava muodoltaan asetus, direktiivi tai päätös (normipäätös tai yksittäisessä asiassa tehty päätös). Suositukset ja lausunnot sekä päätöslauselmat ja julistukset eivät ole perussäädöksiä. 2. Ilman perussäädöstä voidaan kuitenkin käyttää seuraavia määrärahoja edellyttäen, että toimet, joiden rahoittamiseen ne on tarkoitettu, kuuluvat yhteisön toimivaltaan: a) i) määrärahat kokeiluluonteisiin pilottihankkeisiin, joiden tarkoituksena on toiminnan toteutettavuuden ja sen hyödyllisyyden selvittäminen. Vastaavat maksusitoumusmäärärahat voidaan ottaa talousarvioon vain kahdeksi varainhoitovuodeksi. Niiden konkonaismäärä saa olla enintään 32 miljoonaa euroa. ii) määrärahat toimintaan, jolla valmistellaan yhteisön tulevia toimia koskevia ehdotuksia. Valmistelutoimissa noudatetaan yhdenmukaista lähestymistapaa, ja ne voivat olla muodoltaan erilaisia. Vastaavat maksusitoumusmäärärahat voidaan ottaa talousarvioon enintään kolmeksi varainhoitovuodeksi. Lainsäädäntömenettely on saatettava päätökseen ennen kolmannen varainhoitovuoden päättymistä. Lainsäädäntömenettelyn aikana määrärahojen sitomisessa on otettava huomioon valmistelutoimen erityispiirteet suunniteltujen toimintojen, tavoitteiden ja edunsaajien osalta. Näin ollen suoritettujen varojen määrä ei saa suuruudeltaan vastata lopullisen toiminnan rahoittamiseen tarkoitettuja varoja. Näiden kyseessä olevien uusien kohtien kokonaismäärä saa olla enintään 30 miljoonaa euroa kunakin varainhoitovuotena ja valmistelutoimiin myönnettyjen varojen kokonaismäärä saa olla enintään 75 miljoonaa euroa. Alustavan talousarvioesityksen yhteydessä komissio esittää i ja ii alakohdassa tarkoitetuista toimista selonteon, johon sisältyy toimen tavoite, tulosten arviointi sekä suunnitellut jatkotoimet; b) määrärahat, jotka on osoitettu kertaluonteisiin tai pysyviin toimiin, joita komissio toteuttaa niiden tehtävien perusteella, jotka johtuvat sen muista institutionaalisista oikeuksista kuin a alakohdassa tarkoitetussa lainsäädännöllisestä aloiteoikeudesta ja suoraan perustamissopimuksen nojalla sille kuuluvasta erityisestä toimivallasta. Luettelo on liitteessä. Sitä voidaan täydentää alustavan talousarvioesityksen yhteydessä, jolloin viitataan kyseisiin artikloihin ja määriin; c) määrärahat, jotka on osoitettu kunkin toimielimen toimintaan sen hallinnollisen itsenäisyyden mukaisesti. 3. Tämä toimielinten välinen sopimus tulee voimaan päivänä, jona kolmen toimielimen edustajat allekirjoittavat sen. Sitä sovelletaan kyseisestä päivästä alkaen vuoden 1999 talousarviomenettelyn jatkotoimiin sekä seuraavien varainhoitovuosien talousarvioihin, jollei jokin kolmesta toimielimestä sano sitä irti. Hecho en Bruselas, el trece de octubre de mil novecientos noventa y ocho. Udfærdiget i Bruxelles den trettende oktober nitten hundrede og otteoghalvfems. Geschehen zu Brüssel am dreizehnten Oktober neunzehnhundertachtundneunzig. ¸ãéíå óôéò ÂñõîÝëëåò, óôéò äÝêá ôñåéò Ïêôùâñßïõ ÷ßëéá åííéáêüóéá åíåíÞíôá ïêôþ. Done at Brussels on the thirteenth day of October in the year one thousand nine hundred and ninety-eight. Fait à Bruxelles, le treize octobre mil neuf cent quatre-vingt-dix-huit. Fatto a Bruxelles, addì tredici ottobre millenovecentonovantotto. Gedaan te Brussel, de dertiende oktober negentienhonderd achtennegentig. Feito em Bruxelas, em treze de Outubro de mil novecentos e noventa e oito. Tehty Brysselissä kolmantenatoista päivänä lokakuuta vuonna tuhatyhdeksänsataayhdeksänkymmentäkahdeksan. Som skedde i Bryssel den trettonde oktober nittonhundranittioåtta. Por el Parlamento Europeo For Europa-Parlamentet Für das Europäische Parlament Ãéá ôï Åõñùðáúêü Êïéíïâïýëéï For the European Parliament Pour le Parlement européen Per il Parlamento europeo Voor het Europees Parlement Pelo Parlamento Europeu Euroopan parlamentin puolesta För Europaparlamentet >VIITTAUS FILMIIN> Por el Consejo de la Unión Europea For Rådet for Den Europæiske Union Für den Rat der Europäischen Union Ãéá ôï Óõìâïýëéï ôçò ÅõñùðáúêÞò ¸íùóçò For the Council of the European Union Pour le Conseil de l'Union européenne Per il Consiglio dell'Unione europea Voor de Raad van de Europese Unie Pelo Conselho da União Europeia Euroopan unionin neuvoston puolesta För Europeiska unionens råd >VIITTAUS FILMIIN> Por la Comisión Europea For Europa-Kommissionen Für die Europäische Kommission Ãéá ôçí ÅõñùðáúêÞ ÅðéôñïðÞ For the European Commission Pour la Commission européenne Per la Commissione europea Voor de Europese Commissie Pela Comissão Europeia Euroopan komission puolesta För Europeiska kommissionen >VIITTAUS FILMIIN> LIITE Luettelo Euroopan yhteisön perustamissopimuksen ja Euroopan atomienergiayhteisön perustamissopimuksen artikloista, joissa komissiolle annetaan suoraan erityistoimivaltaa ja joilla voi olla rahoitusvaikutuksia talousarvion pääluokan III - komissio - B-osaan (toimintamäärärahat) > TAULUKON PAIKKA> >TAULUKON PAIKKA> KOMISSION JULISTUS sopimuksen 2 kohdan a alakohdan ii alakohdasta Komissio julistaa, että se varaa itselleen oikeuden epätavallisten ulkoisten olosuhteiden vuoksi ehdottaa 30 miljoonan euron ylärajan ylittämistä.